 Gee Ntị Wee Dị Ndụ ll-IB  Gee Chineke Ntị Ka I Wee Dị Ndụ Ebighị EbiAha AkwụkwọIhe Banyere Ndị Bipụtara yaA naghị ere akwụkwọ a ere. O so nọrụ ịkụzi Baịbụl a na-arụ nụwa dum bụ nke e ji onyinye si ndị mmadụ nobi akwado.Ọ bụrụ na ị chọrọ inye onyinye, gaa na Ọ gwụkwala ma è gosiri nsụgharị ọzọ, amaokwu Baịbụl ndị e dere nakwụkwọ a sitere na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.E Bipụtara Ya na 2011Igbo ll-IB 2011 WATCH TOWER BIBLE AND TRACT SOCIETY OF PENNSYLVANIAIsiokwu Ndị Dị nAkwụkwọ AOkwu MmaliteChineke yiri nna nke hụrụ ụmụ ya nanya.1 Pita 5:6, 7Ọ bụ Chineke kere anyị. Ọ na-echekwa banyere anyị. Nna nke maara ihe ma hụ ụmụ ya nanya na-akụziri ụmụ ya ihe, ọ bụ otú ahụ ka Chineke si akụziri ndị mmadụ nebe niile ụzọ kacha mma ha ga-esi ebi ndụ.Chineke na-eme ka anyị mara eziokwu ndị dị oké ọnụ ahịa, bụ ndị na-eme ka anyị nwee ọṅụ na olileanya.Ọ bụrụ na i gee Chineke ntị, ọ ga-eduzi gị. Ọ ga elekọta gị ma nyere gị aka imeri nsogbu ndị ị na-enwe.Ma e nwere ihe ọzọ ọ ga-emere gị. Ọ ga-enye gị ndụ ebighị ebi!Chineke na-agwa onye ọ bụla, sị, Bịakwute m. Gee ntị, dịkwa ndụ.Aịzaya 55:31 Olee Otú Anyị Si Ege Chineke Ntị?Chineke si na Baịbụl agwa anyị okwu.2 Timoti 3:16Ezi Chineke gwara ndị mmadụ ka ha dee uche ya notu akwụkwọ dị nsọ. Aha akwụkwọ ahụ bụ Baịbụl. Ọ bụ ebe e dere ozi dị mkpa Chineke chọrọ ka ị mata.Chineke ma ihe ga-akacha baara anyị uru. Ọ bụ ya na-enye anyị amamihe. I gee ya ntị, ị ga-enweta ezi amamihe.Ilu 1:5.Chineke chọrọ ka mmadụ niile nọ nụwa gụọ Baịbụl. E nwere ya ugbu a nọtụtụ asụsụ.Ọ bụrụ na ị chọrọ ige Chineke ntị, i kwesịrị ịgụ Baịbụl ma ghọta ya.Ndị mmadụ na-amụ banyere Chineke nebe niile.Matiu 28:19Ndịàmà Jehova nwere ike inyere gị aka ịghọta ihe Baịbụl na-ekwu.Ha na-akụziri ndị mmadụ eziokwu banyere Chineke nụwa niile.Ị gaghị akwụ ụgwọ ọ bụla maka ihe ha ga-akụziri gị. I nwekwara ike ịmụ banyere Chineke nỤlọ Nzukọ Alaeze Ndịàmà Jehova dị nebe i bi.2 Ònye Bụ Ezi Chineke?E nwere naanị otu ezi Chineke. Aha ya bụ Jehova. Abụ Ọma 83:18 Ọ bụ Mmụọ; anyị enweghị ike ịhụ ya anya. Ọ hụrụ anyị nanya, chọọkwa ka anyị hụ ya nanya. Ọ chọkwara ka anyị hụ ndị ọzọ nanya. Matiu 22:35-40 Ọ bụ Onye Kacha Ike, ọ bụkwa ya kere ihe niile.Onye mbụ Chineke kere bụ mmụọ dị ike. Mgbe ọ bịara nụwa, a kpọrọ ya Jizọs Kraịst. Jehova kekwara ndị mmụọ ozi.Jehova kere ihe niile dị neluigwe . . . ọ bụkwa Jehova kere ihe niile dị nụwa.Mkpughe 4:11Jehova Chineke kere kpakpando, ụwa na ihe niile dị nime ya.Jenesis 1:1.O ji ájá si nala kpụọ mmadụ mbụ bụ Adam.Jenesis 2:7.3 Olee Ụdị Ndụ Adam na Iv Biri na Paradaịs?Jehova nyere Adam na Iv ọtụtụ ihe ọma.Jenesis 1:28Jehova kere nwaanyị mbụ bụ Iv, kpọrọ ya kpọnye Adam ka ọ bụrụ nwunye ya.Jenesis 2:21, 22.Jehova kere ha ka ha zuo okè.Ha biri nogige Iden, bụ ebe mara ezigbo mma. E nwere osimiri, osisi ndị na-amị mkpụrụ, na ụmụ anụmanụ nebe ahụ.Jehova gwara ha okwu ma kụziere ha ihe. A sị na ha gere ya ntị, ha gaara adị ndụ ebighị ebi nụwa bụ Paradaịs.Chineke sịrị ha erila mkpụrụ si notu osisi dị nogige Iden ahụ.Jenesis 2:16, 17Jehova gosiri Adam na Iv otu osisi na-amị mkpụrụ nogige Iden ahụ ma gwa ha na ha ga-anwụ ma ha rie mkpụrụ ya.Otu nime ndị mmụọ ozi Chineke kere nupụụrụ ya isi. Mmụọ ozi ahụ nupụrụ isi bụ Setan bụ Ekwensu.Setan achọghị ka Adam na Iv rubere Jehova isi. Nihi ya, o ji agwọ gwa Iv na ọ bụrụ na o rie mkpụrụ osisi ahụ, na ọ gaghị anwụ, kama na ọ ga-adị ka Chineke. Ihe ahụ Setan gwara ya bụ ụgha.Jenesis 3:1-5.4 Gịnị Ka Ntị Adam na Iv Gere Setan Kpatara?Adam na Iv nupụụrụ Chineke isi ma nwụọ.Jenesis 3:6,23Iv gere agwọ ahụ ntị wee rie mkpụrụ osisi ahụ. O mechara nyetụ Adam, Adam eriekwa.Ihe ahụ ha mere adịghị mma. Ọ bụ mmehie. Chineke chụpụrụ ha na Paradaịs ahụ ha bi.Ihe siiri ha na ụmụ ha ike. Ha kara nká, mechaakwa nwụọ. Ha agaghị biri nala ndị mmụọ; ha kwụsịrị ịdị ndụ.Ndị nwụrụ anwụ adịghị ndụ, otú ahụ ájá na-adịghị ndụ.Jenesis 3:19Ihe mere anyị ji anwụ bụ na anyị niile bụ ụmụ Adam na Iv. Ndị nwụrụ anwụ anaghị ahụ ụzọ, ha anaghị anụ ihe, ha anaghịkwa eme ihe ọ bụla.Ekliziastis 9:5,10.Jehova ebughị nobi ka ndị mmadụ na-anwụ anwụ. Noge na-adịghị anya, ọ ga-akpọlite ndị nwụrụ anwụ. Ọ bụrụ na ha egee ya ntị, ha ga-adị ndụ ebighị ebi.5 Ònye Gere Chineke Ntị nOge ahụ E Nwere Iju Mmiri? Ole Ndị Na-egeghị Ya Ntị?Ọtụtụ mmadụ mere ihe ọjọọ noge Noa.Jenesis 6:5Adam na Iv mụrụ ụmụ, nke mere ka e nwee ọtụtụ mmadụ nụwa. Ka oge na-aga, ụfọdụ ndị mmụọ ozi sooro Setan nupụrụ Chineke isi.Ha bịara nụwa nọdịdị mmadụ ka ha nwee ike ịlụ ụmụ nwaanyị. Ndị nwunye ha mụrụ ụmụ ndị pụrụ iche, bụ ndị siri ike ma na-eme ihe ike.Noge ahụ, ụwa jupụtara ná ndị na-eme ihe ọjọọ. Baịbụl kwuru, sị: Ihe ọjọọ nke mmadụ dị ukwuu nụwa . . . , ihe niile obi ya na-eche mgbe niile bụ naanị ihe ọjọọ.Noa gere Chineke ntị wee rụọ ụgbọ.Jenesis 6:13, 14,18, 19,22Noa bụ ezigbo mmadụ. Jehova gwara Noa na ya ga-eji iju mmiri bibie ndị ahụ na-eme ihe ọjọọ.Chineke gwakwara Noa ka ọ rụọ nnukwu ụgbọ ma kpọba nwunye ya na ụmụ ya nakwa ụdị anụmanụ dị iche iche nime ya.Noa dọrọ ndị mmadụ aka ná ntị banyere Iju Mmiri ahụ na-abịanụ, ma ha egeghị ya ntị. Ụfọdụ chịrị ya ọchị; ndị ọzọ akpọọ ya asị.Mgbe Noa rụchara ụgbọ ahụ, ọ chịbara ụmụ anụmanụ nime ya.6 Gịnị Ka Anyị Na-amụta nIju Mmiri Ahụ?Chineke bibiri ndị ajọ mmadụ, ma o chebere Noa na ezinụlọ ya.Jenesis 7:11, 12,23Mmiri zoro ụbọchị iri anọ, ehihie na abalị, nke mere ka mmiri kpuchie ụwa niile. Ndị ajọ mmadụ niile nwụrụ.Ndị mmụọ ozi ahụ nupụrụ isi yipụrụ ahụ mmadụ ha yikwasịrị wee ghọọ ndị mmụọ ọjọọ.Ndị nọ nụgbọ ahụ anwụghị. Nagbanyeghị na Noa na ezinụlọ ya mechara nwụọ, Chineke ga-akpọlite ha nọnwụ ka ha wee dịrị ndụ ebighị ebi.Noge anyị a, Chineke ga-ebibi ndị na-eme ihe ọjọọ, ma ọ ga-echebe ndị na-eme ihe ọma.Matiu 24:37-39Setan na ndị mmụọ ọjọọ ya ka na-eduhie ndị mmadụ.Dị ka ndị mmadụ mere noge Noa, ọtụtụ ndị taa anaghị ege ntị nihe Jehova ji obiọma na-agwa ha ka ha mee. Noge na-adịghị anya, Jehova ga-ebibi ndị niile na-eme ihe ọjọọ.2 Pita 2:5, 6.E nwere ndị na-eme ka Noa. Ha na-ege Chineke ntị, na-emekwa ihe ọ gwara ha mee. Ha bụ Ndịàmà Jehova.7 Ònye Bụ Jizọs?Jehova zitere Jizọs nụwa.1 Jọn 4:9Ọ bụrụ na anyị chọrọ ime ihe dị Jehova mma, e nwere onye ọzọ dị mkpa anyị kwesịrị ige ntị. Ọtụtụ afọ tupu Jehova ekee Adam, o kere otu onye dị ike, bụ mmụọ, neluigwe.Jehova mechara zite ya nụwa ka nwa agbọghọ na-amaghị nwoke, onye aha ya bụ Meri, mụọ ya na Betlehem. Aha a gụrụ nwa ahụ Meri mụrụ bụ Jizọs.Jọn 6:38.Mgbe Jizọs nọ nụwa, o ṅomiri àgwà Chineke nke ọma. O nwere obiọma, hụkwa ndị mmadụ nanya. Ọ dịkwaara ndị mmadụ mfe ịbịakwute ya. Ọ kụziiri ndị ọzọ eziokwu banyere Jehova natụghị egwu..Jizọs mere ihe ọma, ma ndị mmadụ kpọrọ ya asị.1 Pita 2:21-24Jizọs gwọrọ ndị ọrịa, kpọlitekwa ụfọdụ ndị nwụrụ anwụ.Ndị ndú okpukpe kpọrọ Jizọs asị nihi na ọ gbara ozizi ụgha ha na omume ọjọọ ha nanwụ.Ndị ndú okpukpe gwara ndị Rom okwu ụgha banyere Jizọs. Nihi ya, ndị ọchịchị Rom tiri Jizọs ihe ma gbuo ya.8 Olee Uru Ọnwụ Jizọs Baara Gị?Jizọs nwụrụ ka anyị wee dị ndụ.Jọn 3:16Mgbe Jizọs nwụrụ, ụbọchị atọ agaa, ụfọdụ ụmụ nwaanyị gara nili ya, ma ha ahụghị ozu ya. Jehova akpọlitela Jizọs nọnwụ.Jizọs mechara mee ka ndị ozi ya hụ ya.Neziokwu, Jehova kpọlitere Jizọs nọnwụ ka ọ ghọọ mmụọ dị ike, nke na-anaghị anwụ anwụ. Ndị na-eso ụzọ Jizọs hụrụ ya mgbe ọ na-alaghachi neluigwe.Gịnị bụ ụgwọ ọrụ nke mmehie?Ndị Rom 6:23.Ọ bụ Jizọs ka anyị ga-esi naka ya nweta ndụ ebighị ebi.Ndị Rom 5:21.Chineke kpọlitere Jizọs nọnwụ ma chie ya Eze nke Alaeze Chineke.Daniel 7:13, 14Jizọs ji ndụ ya chụọ àjà ka ọ gbapụta ụmụ mmadụ. Matiu 20:28 Chineke ji àjà ahụ Jizọs chụrụ mee ka anyị nwee ike ịdị ndụ ebighị ebi.Jehova mere ka Jizọs bụrụ Eze ga-achị ụwa. Ndị ga-eso Jizọs chịa bụ otu narị puku mmadụ na puku iri anọ na puku anọ, bụ ndị kwesịrị ntụkwasị obi. A ga-akpọlite ha nọnwụ ka ha gaa biri neluigwe. Ọ bụ ha na Jizọs ga-achị nAlaeze Chineke. Alaeze Chineke bụ ọchịchị ezi omume nke ga-esi neluigwe na-achị ụwa.Mkpughe 14:1-3.Alaeze Chineke ga-eme ka ụwa ghọọ paradaịs. Agha, mpụ, ịda ogbenye, na agụụ agaghị adịkwa. Ndị mmadụ ga-enwe ezigbo obi ụtọ.Abụ Ọma 145:16.9 Olee Mgbe Ụwa Ga-aghọ Paradaịs?Ihe ọjọọ ndị na-eme nụwa na-egosi na Alaeze Chineke adịla nso.Luk 21:10, 11;2 Timoti 3:1-5Baịbụl buru ọtụtụ ihe na-eme taa namụma. O kwuru na ndị mmadụ ga-abụ ndị hụrụ ego nanya, ndị na-enupụrụ ndị mụrụ ha isi, ndị na-eme ihe ike, na ndị hụrụ ihe ụtọ nanya.A ga-enwe oké ala ọma jijiji, agha, ụkọ nri, na ọrịa nke zuru ebe niile. Ihe ndị a na-eme taa.Jizọs kwukwara na a ga-ekwusa ozi ọma banyere Alaeze Chineke nụwa dum.Matiu 24:14.Alaeze Chineke ga-ewepụ ihe ọjọọ niile.2 Pita 3:13Noge na-adịghị anya, Jehova ga-ebibi ndị niile na-eme ihe ọjọọ.Chineke ga-emesi Setan na ndị mmụọ ọjọọ ya ike.Ndị ga-afọdụ bụ ndị gere Chineke ntị. Ha ga-ebi nụwa ọhụrụ ezi omume, bụ ebe egwu na-agaghị adị. Ndị ga-ebi na ya ga-atụkwasị ibe ha obi, hụkwa ibe ha nanya.10 Olee Ihe Ọma Chineke Ga-emere Ndị Gere Ya Ntị?A ga-akpọlite ọtụtụ ndị nwụrụ anwụ ka ha biri nụwa.Ọrụ Ndịozi 24:15Chegodị banyere ihe ọma Jehova ga-emere gị ma i gee ya ntị! Ahụ ga-agbasi gị ike. Ọ dịghị onye ga-arịa ọrịa. Ndị ọjọọ agaghị adị. Ị ga-atụkwasịkwa onye ọ bụla obi.Ihe mgbu, iru uju, ma ọ bụ ịkwa ákwá agaghị adịkwa. E nweghị onye ga-aka nká ma ọ bụ nwụọ.Ndị gị na ha ga-anọ ga-abụ ndị enyi gị na ndị ezinụlọ gị. Ibi na Paradaịs ga-atọgbu onwe ya.Ọ dịghị ihe ga-eme ka ndị mmadụ tụọ ụjọ. Ha ga-enwe ezigbo obi ụtọ.Alaeze Chineke ga-akwụsị ahụhụ niile.Mkpughe 21:3, 411 Jehova Ọ Na-anụ Ekpere Anyị?Chineke na-anụ ekpere anyị.1 Pita 3:12Jehova bụ Onye na-anụ ekpere. Abụ Ọma 65:2 Ọ chọrọ ka anyị na-agwa ya ihe dị anyị nobi.Na-ekpegara naanị Jehova ekpere.Jizọs kụziiri anyị otú anyị ga-esi na-ekpe ekpere.Matiu 6:9-15.Ole ndị ka Chineke na-anụ ekpere ha?Abụ Ọma 145:18, 19.E nwere ọtụtụ ihe anyị nwere ike ịrịọ Chineke nekpere.1 Jọn 5:14Kpee ekpere ka e mee uche Chineke nụwa dị ka a na-eme ya neluigwe.Na-ekpe ekpere naha Jizọs. Ime otú ahụ na-egosi na obi dị gị ụtọ maka ihe o meere gị.Rịọ Jehova ka o nyere gị aka ka i mee ihe ziri ezi. I nwekwara ike ịrịọ ya ka o nye gị nri, ka o mee ka i nweta ọrụ, ụlọ, uwe, nakwa ka ahụ sie gị ike.12 Olee Otú Ezinụlọ Gị Ga-esi Nwee Obi Ụtọ?Ọ bụ ịhụya ga-eme ka ezinụlọ nwee obi ụtọ.Ndị Efesọs 5:33Iwu Chineke nyere bụ na nwoke kwesịrị ịlụ naanị otu nwaanyị, nwaanyị alụọkwa naanị otu di..Nwoke nke hụrụ nwunye ya nanya na-eji obiọma emeso ya ihe, na-echebakwara ya echiche.Nwunye kwesịrị ịna-enyere di ya aka.Ụmụ kwesịrị ịna-erubere ndị mụrụ ha isi.Nwee obiọma. Ahapụkwala di gị ma ọ bụ nwunye gị chụwa nwoke ma ọ bụ nwaanyị ọzọ. Enwela obi ọjọọ, ahapụkwala ezinụlọ gị.Ndị Kọlọsi 3:5,8-10Okwu Chineke kwuru na di kwesịrị ịhụ nwunye ya nanya dị ka ọ hụrụ onwe ya nanya nakwa na nwunye kwesịrị ịna-akwanyere di ya ùgwù nke ukwuu.Ọ dịghị mma ka mmadụ na onye na-abụghị di ya ma ọ bụ nwunye ya nwee mmekọahụ. Ịlụ karịa otu di ma ọ bụ nwunye bụkwa ihe ọjọọ.Okwu Jehova na-akụziri ezinụlọ otú ha ga-esi nwee obi ụtọ.13 Gịnị Ka Anyị Ga-eme Ka Obi Na-atọ Chineke Ụtọ?Emela ihe ọjọọ.1 Ndị Kọrịnt 6:9, 10Ọ bụrụ na anyị hụrụ Jehova nanya, anyị agaghị eme ihe ndị ọ kpọrọ asị.Jehova achọghị ka anyị zuo ohi, ọ chọghị ka anyị ṅubiga mmanya oké, ma ọ bụ ṅụọ ọgwụ ọjọọ.Chineke kpọrọ igbu mmadụ, ite ime, nwoke idina nwoke na nwaanyị idina nwaanyị ibe ya asị. Ọ chọghịkwa ka anyị nwee anyaukwu ma ọ bụ lụọ ọgụ.Anyị ekwesịghị ikpere arụsị ma ọ bụ na-eme mgbaasị.Mgbe ụwa ga-aghọ Paradaịs, ndị na-eme ihe ọjọọ agaghị ebi na ya.Olee otú Chineke si ele ime anwansi anya?Diuterọnọmi 18:10-12.Gịnị mere na anyị ekwesịghị ikpere arụsị?Aịzaya 44:15-20.Na-eme ihe ọma.Matiu 7:12Ọ bụrụ na anyị chọrọ ime ihe ga-atọ Chineke ụtọ, anyị kwesịrị ịdị na-eme ka ya.Gosi na ị hụrụ ndị ọzọ nanya. Otú ị ga-esị gosi ya bụ imere ha ihe ọma na inye ha onyinye.Na-ekwu eziokwu.Na-emere ndị mmadụ ebere, na-agbagharakwa ndị mere gị ihe ọjọọ.Na-akọrọ ndị ọzọ banyere Jehova na ihe ndị ọ chọrọ ka anyị mee.Aịzaya 43:10.14 Olee Otú Ị Ga-esi Gosi na Ị Na-erubere Jehova Isi?Na-akwado Chineke.1 Pita 5:6-9Emela omenala ndị Baịbụl na-akwadoghị. Iji zere ime omenala ndị ahụ, ị ga-enwe obi ike.Etinyela aka na ndọrọ ndọrọ ọchịchị obodo; ọ dịghị akwado Jehova na Alaeze ya.Jehova na-eche ndị na-eguzosi ike nebe ọ nọ nche.Abụ Ọma 97:10.Mee mkpebi ga-akacha abara gị uru, ya bụ, gee Chineke ntị.Matiu 7:24, 25Gị na Ndịàmà Jehova na-akpa; ha ga-enyere gị aka ịbịaru Chineke nso.Nọgide na-amụ banyere Chineke. Jisiekwa ike na-edebe iwu ya.Ọ bụrụ na okwukwe gị sie ike, i kwesịrị inyefe Jehova onwe gị, e meekwa gị baptizim.Matiu 28:19.Gee Chineke ntị. Na-agụ Baịbụl, and gwakwa Ndịàmà Jehova ka ha nyere gị aka ka ị ghọta Baịbụl. Na-emekwa ihe ị na-amụta. Ọ bụrụ na i mee ihe ndị ị mụtara, ị ga-adị ndụ ebighị ebi.Abụ Ọma 37:29. 